(4660) Nereus

(4660) Nereus is a eadnoha Asteroid (Planetoid) van Apollo-Typ.

Da Asteroid is om 28. Feba 1982 vo Eleanor F. Helin om Mount Palomar Observatorium entdeckd und noch Nereus, oam Titanen und Meearesgod vo da griachischn Mythologie bnennd worn.

Nereus bwegd se zwischn 0,95 AU (Perihel) und 2,02 AU (Aphel) in uma 1,8 Joar um de Sun. De Bohnxzentrizitet vo seina uma 1,4° geng de Ekliptik gneigdn Umlaffboh bedrogd 0,36.

Da Planetoid rotiad in 15,1 Stundn um de eingne Ax, de Albedo vo seina Obafläch bedrogd uma 0,55 und sei Duachmessa wead af uma 330 m geschetzd.

Nereus is a attraktivs Objekt fia Raumfoatmissiona, do ea mid om vagleichsweis gringa Energieafwond (Delta v) eareichd wean ko. Aus diesm Grund woa'ra aa's uaspringliche Zui vo da Hayabusa-Mission, dean Start fia's Joar 2002 voagseng woa. Afgrund vo om Fejstart vo da My-V Dregarakete im Feba 2000 hod da Start vo da Raumsonde owa vaschom und a neues Zui, (25143) Itokawa gwehjd wean miassn. Feana soit Nereus aa a meglichs Zui vo da inzwischn gstrichna Raumsonde Near Earth Asteroid Prospector sei.

 Schau aa 

 Listn vo de eadnohn Asteroidn